b'\n_START_ARTICLE_\n\xc5\xbdelezov(II) sulfid\n_START_SECTION_\nBiologija in biokemija\n_START_PARAGRAPH_\n\xc4\x8ce organska snov razpada v okoljih brez kisika ali z nizko vsebnostjo kisika, kakr\xc5\xa1na so na primer mo\xc4\x8dvirja in mrtve cone jezer in morij, uprabljajo sulfate reducirajo\xc4\x8de bakterije za oksidacijo organskih snovi v vodi prisotne sulfate, pri \xc4\x8demer kot stranski produkt nastaja vodikov sulfid. Nekaj vodikovega sulfida reagira s kovinskimi ioni v vodi in tvori v vodi netopne kovinske sulfide. Kovinski sulfidi, tudi \xc5\xbeelezov(II) sulfid, so pogosto \xc4\x8drne ali rjave barve in temno obarvajo mulj._NEWLINE_Odpadni produkt baterij iz reda Desulfovibrionales je mineral pirotit s formulo Fe\xe2\x82\x8d\xe2\x82\x81\xe2\x82\x8b\xe2\x82\x93\xe2\x82\x8eS, v kateri je x = 0-0,17._NEWLINE_\xc4\x8ce se jajca kuhajo dolgo \xc4\x8dasa, lahko povr\xc5\xa1ina rumenjaka pozeleni. Barvo daje \xc5\xbeelezov(II) sulfid, ki nastane v reakciji \xc5\xbeeleza na povr\xc5\xa1ini rumenjaka z vodikovim sulfidom, ki se med segrevanjem spro\xc5\xa1\xc4\x8da iz beljaka. Reakcija poteka mnogo hitreje v starih jajcih, v katerih je beljak bolj alkalen._NEWLINE_Nastanek fero sulfida, ki se pojavi kot \xc4\x8drna oborina na peptonskem \xc5\xbeelezovem agarju, se lahko uporabi za razlo\xc4\x8devanje mikroorganizmov, ki proizvajajo cistein presnavljajo\xc4\x8di encim cistein desulfhidrazo, in tistimi, ki ga ne proizvajajo. Peptonski \xc5\xbeelezov agar vsebuje amino kislino cistein in kemijski indikator feri amonijev citrat. Med razpadanjem cisteina se spro\xc5\xa1\xc4\x8da vodikov sulfid, ki reagira s citratom in proizvaja fero sulfid.'